Beurse vir Afrikaansgrammatikawerkswinkel in AmsterdamArgieffoto (Foto: fill, Pixabay) ŉ Internasionale Afrikaansgrammatikawerkswinkel word op 25 en 26 Augustus 2016 deur die Universiteit van Michigan, die Universiteit van Cambridge en die Meertens Instituut in Amsterdam aangebied. Die Virtuele Instituut vir Afrikaans (VivA) stel reisbeurse beskikbaar vir magister- en doktorsgraadstudente en postdoktorale genote wat ŉ aanbieding by hierdie geleentheid wil doen. Die werkswinkel verwelkom bydraes oor enige aspek van die Afrikaanse grammatika – hetsy vanuit ŉ beskrywende of ŉ teoretiese perspektief. Moontlike onderwerpe sluit in, maar is nie beperk nie tot die volgende: Fonetiek Fonologie Morfologie Sintaksis Semantiek Pragmatiek Geskiedenis van Afrikaans Sosiolinguistiek van Afrikaans Verskillende variëteite van Afrikaans Lees meer oor die werkswinkel Doen nou aansoek vir die reisbeurs Die sluitingsdatum vir aansoeke is 15 Mei 2016.